VEGA og Beatbox Entertainment præsenterer

**To nye vinter-flirts på VEGA’s New Crush-programmet**

**​***Onsdag d. 8. november præsenterer VEGA og Beatbox Entertainment for fjerde gang de nye, internationale navne, som kommer til at præge næste års koncertplakater og festivalscener.*

Få det mest aktuelle snapshot af, hvad der rykker på den internationale musikscene lige nu med VEGA’s New Crush. På én aften præsenterer vi et eksklusivt koncertudvalg af de seks navne, som udenlandske festivaler sørger for at booke og musikblogs har travlt med at skrive om lige nu. VEGA’s New Crush er vores internationale pendant til succesen VEGAs Udvalgte. Tidligere New Crush-artister tæller blandt andre Alice Phoebe Lou og Axel Flovent.

**Drones Club – hyperenergisk electropop med banger-potentiale**

Det syv mand store band i Drones Club spiller energiske, elektroniske popsange med fire dansere på scenen. Bandet skaber et helt fænomenalt liveshow, hvor musik og performance går op i en højere enhed.   
  
De har netop udgivet deres anden ep *White Crocodile*, hvor førstesinglen ”[Hurricane](https://www.youtube.com/watch?v=M9i7v2Vd5wQ)” er blevet spillet flittigt på de engelske radiostationer. Det fremadstormende band var også på plakaten til dette års The Great Escape Festival.

**Min Stora Sorg – mørk, synthet og dybt personlig electropop**

Bag kunstnernavnet finder du den svenske sangerinde og sangskriver Anso Lundin. Queer-sangerinde har længe været en del af den svenske club-scene. I 2012 udgav Min Stora Sorg debutsinglen ”Blomstertid”.   
  
Året efter udkom debutalbummet *MVH Anso, M$$,* som de svenske anmeldere roste overstrømmende. Journalist Per Sinding Larsen skrev bl.a.: *“Tänk att svensk pop begåvats med ett nytt namn – någonstans mellan Lykke Li och Jenny Wilson.”*

I april udgav hun den nye single ”[PAUS](https://soundcloud.com/min-stora-sorg/paus)”, der er forløberen for et nyt album, som udkommer til september.

**Fakta om koncertaftenen:**  
VEGAs New Crush vol. 4

Line-up: Drones Club, Min Stora Sorg, K À R R Y N, Francobollo, S a r a S a r a og Findlay.

Onsdag 8. november kl. 19.30

Lille VEGA, Enghavevej 40, 1674 Kbh. V  
150 kr. + gebyr

Billetsalget er startet via vega.dk og Ticketmaster.